chartreuse
Store norske leksikon,Næringsmidler og husholdning,Drikke,Brennevin
Chartreuse er velkjente urtelikører fremstilt av Karteuserordenen i moderklosteret i La Grande Chartreuse nær Grenoble i Frankrike.
Da munkene ble fordrevet fra Frankrike i 1903, ble produksjonen av chartreuse flyttet til Tarragona i Spania. Produksjonen i La Grande Chartreuse ble senere gjenopptatt. Der fremstilles en gul chartreuse med en alkoholstyrke på ca. 42 volumprosent og en, mer aromatisk, grønn på 55 volumprosent. Antall kryddersorter som inngår i produksjonen ligger langt over 100. Les mer i Store norske leksikon likør